Χάρολντ Λόιντ

Ο Χάρολντ Κλέιτον Λόιντ (αγγλ.:Harold Clayton Lloyd), (ΝεμπράσκαΣινεφίλια: «Μία βιογραφία του Χάρολντ Λόιντ» Ανακτήθηκε στις 10/3/2020, 20 Απριλίου 1893 – Μπέβερλι Χιλς, Καλιφόρνια, 8 Μαρτίου 1971) ήταν Αμερικανός σκηνοθέτης, παραγωγός, σεναριογράφος, διασκεδαστής κωμικός ηθοποιός, ένας από τους σημαντικότερους, παγκοσμίως, στο είδος του. Μαζί με τον Σαρλό, τον Μπάστερ Κίτον, τους Αδελφούς Μαρξ αλλά και το δίδυμο Χονδρός και Λιγνός αποτελεί μία εξίσου εμβληματική μορφή του (βωβού κυρίως) κινηματογράφου.

Ξεκίνησε να ασχολείται με την υποκριτική σε θεατρικές παραστάσεις του σχολείου του, από την ηλικία των 12 ετών. Από το 1914 έως το 1947 ο Λόιντ πήρε μέρος σε σχεδόν 200 κωμικές παραγωγές, ενώ από το 1923 είχε τη δική του κινηματογραφική εταιρεία. Είχε δημιουργήσει έναν λεπτεπίλεπτο τύπο με γυαλιά και ψάθινο καπέλο«Η αναλαμπή του γυαλάκια» Ανακτήθηκε στις 10/3/2020, ενώ στο ξεκίνημα της καριέρας του είχε υιοθετήσει έναν χαρακτήρα μικρού «αλητάκου» (Ουίλι Ουόρκ ή και Λόνσαμ Λουκ), επηρεασμένος από προγενέστερη επινόηση  του Τσάρλι Τσάπλιν.  Στην ιστορία του σινεμά, με πρωταγωνιστή το Λόιντ έχει καταγραφεί ως ιδιαίτερα αξιοσημείωτη μία σκηνή του έργου Safety, Last! (1923) όπου ο ίδιος αιωρείται κρεμασμένος από τους δείκτες ενός επιτοίχιου ρολογιού στο πλάι ενός ουρανοξύστη, άσχετα αν προστατευόταν, σε ενδεχόμενη πτώση του, από ένα μικρό ταρατσάκι το οποίο δεν ήταν ορατό στους θεατές. Τη δεκαετία του ’40 εγκατέλειψε σιγά – σιγά την παραγωγή ταινιών και στράφηκε στη φωτογραφία. Το 1953 τιμήθηκε με ειδικό βραβείο Όσκαρ ως εξαίρετος κωμικός και υπόδειγμα πολίτη. Απεβίωσε, σχεδόν ξεχασμένος, σε ηλικία 77 ετών.

 Παραπομπές 

Κατηγορία:Αμερικανοί ηθοποιοί